Head sõbrad,
mul on hea meel tervitada teid siin staadionil.
Kõigi me ühised palved on ajanud pilved eemale
ja me võime alustada oma teenistusega
ilusas päikesepaistes.
Usun, et siin on täna rohkem inimesi kui eelnevatel koosolekutel.
Vähemalt silma järgi vaadatuna.
Ja eeldavasti ka rohkem kaugemalt tulnud rahvast kui varem.
Paluksin kõigil, kes on tulnud väljaspoolt Helsingit,
lehvitama mulle.
Kas Helsingist üldse ongi kedagi?
No mõned ikka on,
nii et, me ei pea siis veel lõpusirgel oma konverentsi nime muutma.
Tahan helisingilaste nimel öelda kõigile kaugelt tulnutele
tere tulemast
ja mida kaugemalt olete tulnud, seda enam tere tulemast!
Kas siin on kedagi,
kes pole külastanud me varasemaid õhtuid?
Võin öelda,
et meil on eelnevatel õhtutel olnud väga hea aeg
ja usun, et nii saab olema tänagi õhtul.
Kõneleja edastab tervituse rootsi keeles.
Taaskord - tere tulemast!
Tänast õhtut juhib soome keeles Tapio Aaltonen
ja rootsi keeles Hendrik Beree nagu eelnevatelgi õhtutel.
Tänud nende tervitussõnade eest tegevjuht Ahti Hirvoneni poolt,
kes on Missio Helsinki toimkonna esimees.
Nende päevade jooksul
on siin staadionil räägitud mitmeid eri keeli.
On inimesi, kes on küsinud,
kas soome ja rootsi keele vahel on mingit vahet?
Seetõttu tooksime siinkohal väikese näite.
Kuidas oleks, Hendrik,
kui ma ütleks mõne sõna soome keeles
ja sa ütled siis selle rootsi keeles.
Sobib see nii? - Sobib, sobib.
Gorilla.
Kassa.
Penn.
Turg.
Et siis, selline õhtu meil siin.
Ja kuna need keeled ei tundugi nii erinevad,
siis järgnevalt olekski paslik öelda mõni sõna ka rootsi keeles.
Kõneleja räägib rootsi keeles.
Aitäh!
Nüüd aga vaatame, kui palju laule siia staadionile mahub?
Palun kõigil tõusta ja laulda infolehtedelt viimane laul:
"Hõisake taevad".
Hõisake, taevad ja inglid au Issandat kiitke
Patuste Päästjale laulge ja rõõmsasti hüüdke
Issand on siin! Lõppenud häda ja piin! Paludes põlvili heitke
Hõisake, taevad ja laulge nii maa kui ka meri
Jeesus on tulnud, suur Jumal on liha ja veri
Rahu Ta toob, südamed uueks Ta loob
Täidab, mis kuulutab Kiri
Tänud!
Me jätkame veel laulmist, mistõttu jääme ka seisma.
Siis käib ka veri paremini ringi.
Mulle tundus, et osad teist otsekui pelgasid laulda.
Ehk panite kooli laulutundides viisist mööda ega julge nüüd laulda.
Kuid lepime kokku, et laulad ikka täiel rinnal
ja me Hendrikuga ei vaata kedagi pika pilguga.
Nii et, laula aga julgesti just nii nagu laulad!
Järgmiseks laulame laulu,
mida oleme sel nädalavahetusel juba veidi harjutanud.
Laul "Tema on Issand", nii et laulge kohe algusest kaasa.
Laulame alates teisest salmist.
Ta on Issand, Jeesus on Issand
Suur ja võimas on Ta
Ta on Issand, Jeesus on Issand
Kogu au kuulub Talle vaid
Jää vaikseks nüüd
Risti Issand on lähedal siin
Ta suri sinu eest
Kogu au kuulub Talle vaid
Ta on Issand, Jeesus on Issand
Suur ja võimas on Ta
Ta on Issand, Jeesus on Issand
Kogu au kuulub Talle vaid
Võta kuulda oma kalli Päästja häält
Looda Tema Sõna peale
Kogu au kuulub Talle vaid
Ta on Issand, Jeesus on Issand
Suur ja võimas on Ta
Ta on Issand, Jeesus on Issand
Kogu au kuulub Talle vaid
Aitäh! Te võite nüüd istuda.
Praost Johani Kopposela juhib meid nüüd alguspalvesse.
Jääme vaikseks palves.
Püha Jumal,
Sina, meie taevane Isa.
Kogu taevas ja maa ning selle inimesed on Sinu.
Me Sinu väikesed, kartlikud lapsed
tuleme täna õhtul Sinu palge ette.
Palume üheskoos Sinu Poja, Jeesuse Kristuse nimel
ja palume:
läkita oma Püha Vaim meie keskele
ja lase Tal puudutada me elusid nii sügavalt,
et leiaksime jõudu astuda üksindusest ühtsuse sisse,
lootusetusest lootuse sisse,
kurvastusest rõõmu sisse,
surmast ellu.
Anna meile jõudu saada vabaks oma koormaist.
Lase oma Pühal Vaimul veenda meid selles,
et Sina annad andeks
ja et igavene elu on reaalsus.
Püha Isa,
õpeta meid ka armastama üksteist,
andestama üksteisele
ja kandma hoolt üksteise eest.
Õnnista seda me ühist pidu siin!
Kolmainu Jumal - Isa, Poeg ja Püha Vaim,
Sinu päralt on kogu riik ja vägi ja au
nüüd ja igavesti, aamen.
Kui ma seisan seal tol hommikul ja mu teekond on jõudnud lõpule
Siis ma näen Jeesuse nägu ja kummardun Tema jalge ees
Võib-olla ma ei suudagi öelda paljut
Kuid üks, mida kordan, on kindel
Ma armastan Sind, Jeesus Ma armastan Sind, Jeesus
Aitäh Jeesus, mu hinge Päästja
Ma ei oota hetkegi tol hommikul, et öelda Talle
Ma armastan Sind, Jeesus ja Sina armastad mind
Ma armastan oma Jeesust Ma armastan oma Jeesust
Mu armastus Tema vastu kasvab iga päevaga
Kui küsid mu käest, vastan alati
Et armastan oma Jeesust ja Jeesus armastab mind
Ma armastan oma Jeesust ja Jeesus armastab ka sind
Ta armastab ka sind
Homne viimane teenistus toimub k 15.00,
nii et jõuad jagada sellest ka oma sõpradele.
Nüüd aga Logose kvartett ja laul "Issand on mu karjane"
Psalmist 23
Issand on mu karjane ja mul pole millestki puudust
Haljale aasale paneb ta mind lebama
Hingamisveele saadab ta mind
Tema kosutab mu hinge
Ta juhib mind õiguse rööbastesse oma nime pärast
Ka kui ma kõnniksin pimedas orus, ei karda ma kurja
Sest sina oled minuga
Su karjasekepp ja su sau need trööstivad mind
Sa katad mu ette laua mu vastaste silma all
Sa võiad mu pead õliga, mu karikas on pilgeni täis
Ainult headus ja heldus järgivad mind kõik mu elupäevad
Ja ma jään Issanda kotta eluajaks
Aamen
Ma küll ei palunud seda katust oma pea kohale,
kuid korralduskomitee ütles, et see on siiski vajalik,
kuna see ei pidavat hea välja nägema, kui nad ei pane seda üles.
Vabandust, unustasin mütsi pähe!
See on esimene kord, mil üldse sellist sorti mütsi kannan.
Seetõttu ma isegi ei tundnud, et mul on müts peas.
Kuid tere tulemast siia vihma kätte!
Jälgisin teid selle vihmasaju ajal
ja ma ei usu, et oleksin näinud kedagi lahkuvat.
Olen kuulutanud maailma eripaigus, kus sadas lausa paduvihma,
kuid inimesed ei läinud mitte kuhugile.
On see siis olnud Inglismaal, Jaapanis või USA's.
Ja täna siis ka Soomes.
Nii et, võime edaspidi teistele rääkida, kuidas jäite vihma kiuste paigale.
Kuulsin kolmest Ameerika sõjaväelasest,
kes omavahel kokku said.
Üks tuli Alaskalt,
teine Texasest
ja kolmas Louisianast.
Kaks viimast küsisid Alaska vennalt: "On teil seal ka külm?"
Ta vastas: "On.
Aga see on kuiv külm, nii et seda ei pane tähelegi."
Siis küsiti Texase venna käest: "Kas teil mitte pole seal palav?"
Ta vastas: "On,
aga see on selline kuiv palavus, nii et seda ei pane tähelegi."
Siis aga küsiti Louisiana vennalt: "Kas teil mitte ei saja palju?",
mispeale ta vastas: "Sajab,
aga see on kuiv vihm, nii et seda ei pane tähelegi."
Nii et, inimesed siin peaareenil kogesid täna kuiva vihma
ega saanud sellest arugi.
Ja inimesed mu vasakul käel ei kogenud seda samuti mitte.
Te saite osa kuivast vihmast,
samas kui ülejäänud meist said märja vihma kaela.
Usun, et Jeesus on täna ajakohasem kogu maailma jaoks
kui ühegi varasema põlvkonna jaoks minevikust.
Ameerika üks juhtivamaid ajakirju on "Time" (tõlkes "Aeg").
Nad kasutasid hiljaaegu oma ajakirja esikaanel
maalingut Jeesusest.
Jeesus muudab endiselt elusid!
Ta on praeguse aja Kristus.
Ta ütles ikka ja jälle: "Ma olen, ma olen, ma olen."
Ta kasutas seda väljendit Johannese evangeeliumis 7 korda.
Ta ütles esiteks: "Ma olen eluleib.
Kes minu juurde tuleb, see ei nälgi iialgi."
Loomulikult rääkis Ta siin vaimsest näljast.
Jah, sul on su ihu,
kuid su ihus on ka su hing ja su vaim.
Nii nagu su ihul tekkib nälg, nii tekkib ka su vaimul nälg.
Jeesus ütles: "Mina olen see."
Üks Prantsusmaa vanasõna ütleb: "Päev ilma leivata on pikk."
See on peamine toidus,
mida inimesed nii Euroopas kui Ameerikas söövad.
Jeesus tundis füüsilise nälja pärast suurt muret
ja toitis seetõttu ka näljaseid.
Kuid Ta tundis veelgi suuremat muret nende pärast, kellel oli vaimne nälg.
Hawaiil toimus hiljaaegu psühhiaatrite konverents,
kus tõdeti, et masenduse, üksindusse ja lootusetuse kätte
sureb oluliselt rohkem inimesi kui nälga.
Piiblis sümboliseerib leib vaimulikku elu.
Su sisse on kodeeritud nälg Jumala järele.
Tuntud teoloog Augustinus ütles:
"Inimene on rahutu seni, kuni ta ei leia rahu Jumalas."
17. saj. tuntud teadlane Pascal Prantsusmaalt ütles:
"Sina, Jumal, oled loonud meid enda jaoks
ja me hinged on tühjad seni, kuni nad ei leia end Sinus."
Paljud teist siin on üksikud.
Sa vajad sõpra.
Paljud teist kogevad süütunnet.
Paljud kannatavad depressiooni all.
Võib-olla sinu ja su pere vahel on pingeid.
Jeesus võib kõnelda nende olukordade vastu.
Ta ütles: "Mina olen eluleib,
mis on tulnud alla taevast.
Kes iganes sellest leivast sööb, elab igavesti."
Ma sain täna vaktsiini polio vastu.
Üks naisarst andis seda mulle.
Kuni selle aastani anti seda polio vastast rohtu
suhkrutüki sees.
Või siis mõne heleda kreekeriga koos.
Täiesti valutu toiming!
Sa ei tunne mitte midagi.
Ja ometi on sel hämmastavad omadused,
mis hoiavad sind polio eest kõigil eesootavatel aastatel.
Jeesuse vastuvõtmine oma südamesse tundub väga lihtne.
Osade jaoks tundub see lausa absurdina.
Ometi ütles Jeesus, et Ta on eluleib.
Kes iganes Ta vastu võtab, saab elama igavesti!
Paljud siinolijad on ristitud.
Sa oled isegi leeris käinud,
kuid sa pole siiski päris kindel, kas Jeesus elab su südames?
Su südames ja elus valitseb üks tühjus.
Jeesus ütles, et Tema on eluleib,
mistõttu tule Tema juurde!
Mäletan, kui olime Singapuris.
Üks hiinlastest abielupaar
kutsus meid oma imeilusasse koju õhtusöögile.
Mehe naine istus mu paremale käele ja mees mu vasakule käele.
Õhtusöök sai alguse
ja me rääkisime ning naersime koos ning olime rõõmsad.
Iga 15. min. järel tõi teenija uue toidu lauda.
Naine võttis sealt suurelt vaagnalt ja pani mulle toidu taldrikule.
Arvasin, et viisakuse märgiks peaksin selle kõik ära sööma.
Kuid peale kuuendat käiku küsisin oma võõrustajalt:
"Kui mitu käiku veel?"
Ütlesin, et mu kõht on juba täis.
Ta naeris ja ütles: "Oleme peaaegu juba lõpusirgel."
Teenindaja käis veel kolm korda
ja naine aga pani toitu mu taldrikule.
Olin juba lõhkemas!
Küsisin: "Kui kaua veel?",
mispeale ta vastas: "Oleme juba peaaegu lõpusirgel."
Peale seda tuli kaks käiku veel ja ma küsisin uuesti,
mispeale ta ütles, et üks käik veel.
"Seda peab kindlasti võtma!"
Seda oli tõeline Hiina pidusöömaaeg.
Kuid Jeesusest võib saada sinu pidusööming!
Sest Ta suudab täita su südame nälja ja igatsused.
Tema on eluleib.
Kõik vaimse elu vitamiinid ja mineraalid peituvad Kristuses.
Ta suri ristil sinu eest.
Ta tõusis surnuist
ja on valmis tulema su südamesse, et muuta sind.
Ta tahab saada sinu lähimaks ja parimaks sõbraks.
Teine asi, mida Jeesus ütles,
oli see, et Ta on maailma valgus.
Teadlased muide ei tea täpselt, mis asi valgus on?
Me teame, milline on valguse mõju.
Teame ka seda, et ükski taim, loom või inimene siin maa peal
ei suudaks elada ilma valguseta.
Me teame, et Jumal on asetanud päikese
väga täpse ja õige koha peale suhtes Maaga.
Kui päike oleks kasvõi mõni kilomeetergi lähemal,
põleks me kõik ära.
Kui aga päike oleks mõne kilomeetri võrra kaugemal,
me külmuks ära.
Nii et, see, mida päike tähendab Maa jaoks,
seda tähendab Kristus vaimse maailma jaoks.
Jeesus ütles: "Mina olen maailma valgus.
Kes järgneb mulle, ei käi pimeduses, vaid tal on elu valgus.”
Tänapäeva maailm on tohutus pimeduses.
See kobab ja komistab pimeduses.
Meil on aatompommid,
mis on valmis maailma õhku laskma.
Osa inimesi ütlevad, et me seisame Harmagedoni lävel.
Meil on maailma laastavad haigused nagu AIDS.
Tänapäeva maailmas on nii palju probleeme.
Inimesed nälgivad ja surevad.
Me maailm on pimeduses.
Sa ise oled pimeduses.
Sa oled hämmingus ja sassis oma elu suhtes.
Su asjad vajavad korda seadmist, et saaksid muudetud ja uueks.
Sa pead uuesti sündima.
Jeesus on maailma valgus.
Mul on olnud eesõigus viibida kõigil viiel kontinendil.
Olen näinud, millise muutuse võib Jeesuse evangeelium
kaasa tuua.
Miljonite inimeste eludes.
Paljudes kogukondades.
Paljude rahvaste seas.
Olen näinud paljude haiglate ja haridusasutuste tulesid
paistmas kirkana kogu tsiviliseeritud maailmas
tänu sellele, et Kristus tuli sinna.
Kas sa tunned seda maailma valgust?
Kas see valgus paistab sinu südamest?
Kas sa tunned Kristust?
Enne, kui siit täna lahkud, võid õppida Teda tundma.
Õppida tundma Teda isiklikul tasandil
ja elada ning käia koos Temaga,
võttes ka kuulda Tema Sõna, kui seda loed.
Ja isegi, kui sul on kahtlusi,
võid alustada sealt,
kust Ernest Renan alustas Prantsusmaal 100. a. tagasi.
Ta ütles: "Oo Jumal, kui Jumal on üldse olemas,
päästa mu hing, kui mul on see üldse olemas!"
Jeesus ütles, et Tema on Jumala "jah" Kõikväeline Mina olen.
Me küsime, kas Jumal on olemas?
Jeesus aga ütles, et kes on näinud Teda,
on näinud ka Jumalat ehk Isa.
Kas Jumalat on võimalik tunda?
Jeesus ütles: "Kui oleksite tundnud mind,
oleksite ka tundnud Isa."
See, mida päike saadab korda looduses,
seda teeb Jeesus me külma, elutu ja patuse loomusega.
Oled elus muudkui koperdanud.
Su mõtteis on palju segadust,
kuid Jeesus tahab panna oma tule põlema
nii su südames kui su meeltes.
Ja siis Ta tahab, et sina peegeldaks Tema valgust.
Sina oled maailma valgus.
Nii nagu kuu peegeldab,
nii peegeldame ka meie Jeesuse valgust.
Kolmandaks ütles Jeesus, et Ta on uks.
"Ma olen see, kes ma olen."
"Mina olen uks."
Iga maja ja hoone, mida olen eales näinud,
omab sissepääsu.
Jumalariigil on ka sissepääs ehk uks.
Selleks on ristilöödud Jeesus.
Kõik meist siin on rikkunud Jumala seadusi
ja karistus selle eest ripub me peade kohal.
Selleks karistuseks on kohtumõistmine ja põrgu.
Mida aga siis teha, et saada päästetud?
Mida teha selleks,
et omada kindlust oma südameis, et oleme kohtunud Jumalaga?
Tule selle ukse juurde!
Ava see uks!
Jeesus Kristus.
Jeesus tundis uksi enam kui hästi, sest Ta oli puusepp.
Ta oli eeldavasti isegi valmistanud mitmeid uksi.
Kui majal võib olla mitu ust,
siis Jumalariigil on vaid üks uks.
Ja selleks on Jeesus Kristus,
kes ütles, et Tema on uks.
Piiblis on öeldud: "Mehe meelest on mõnigi tee õige,
aga lõpuks on see surmatee."
Oled sa avanud oma südame ja kutsunud Jeesuse sinna sisse?
Et Ta võiks olla su elu Issand.
Oleme näinud sel nädalal tuhandeid inimesi seda tegemas.
Mäletad, kui Ameerikal oli Apollo programm,
mille kaudu saata inimesi kuule?
Kui Apollo15 meeskond naases tagasi Maale,
olles olnud oma teekonnal 294 tundi ja läbinud 764 750 kilomeetrit.
Nad pidid lähenema Maale läbi 60 km laiuse ava,
mis oli väga väike uks, millest siseneda.
Või muidu nad oleks ära põlenud, kui midagi oleks tehnikaga juhtunud.
Mis on meie tehnika ja juhis?
Piibel, Jumala Sõna.
Jeesuse sõnad.
Ta ütles: "Mina olen uks."
Kes üritab siseneda mõnda muudmoodi,
on võrreldav varga ja röövliga.
Jumalariiki ei pääse muidu kui vaid Jeesuse kaudu,
kes ütles, et Tema on see uks.
Sa ütled: "Aga mind see ei puuduta, kuna ma olen juba ristitud."
"Ma elan üsnagi viksi ja viisakat elu."
Kuid see pole see, millest ma räägin.
Ma räägin sellest, kas tunned Jeesust isiklikult?
Kas oled kindel, et Ta on andestanud sulle su patud
ja et kui sured, pääsed kindlasti taevasse?
Neljandaks ütles Jeesus, et Ta on tõeline viinapuu.
"Ma olen see, kes ma olen."
Ta oli oma jüngritega ülemises toas pidamas viimast pühasöömaaega.
Ta ütles: "Mina olen viinapuu, teie olete oksad.
Kes jääb minusse ja mina temasse, see kannab palju vilja,
sest minust lahus ei suuda te midagi teha."
Paljud teist igatsevad leida oma identiteeti.
Paljud teist igatsevad leida tähendusrikast suhet.
Sa tahad teada, mis on su elu eesmärk ja mõte?
Tule Jeesuse juurde!
Lase Tal tulla oma südamesse, saades su Issandaks ja isandaks.
Prantsusmaal on palju viinapuuistandusi,
kus kasvatatakse viinamarju.
Ma ei tea, kas te kasvatate neid ka Soomes?
Vähemalt turul nägin küll ilusaid viinamarju.
Kuid nendes viinapuudes voolab nektar.
Püha Vaim on vaimne nektar.
Kui avad oma südame Jeesusele,
tuleb Püha Vaim su südamesse.
Ta toob esile vilja -
armastuse, rõõmu ja rahu.
Kannatlikkuse, tasaduse, headuse, usu, enesevalitsuse.
Jeesus ütles, et Tema rõõm on meie.
"Neist asjust ma olen rääkinud teile, et te rõõm oleks täielik minus."
Naudingul ja rõõmul on vahe.
Sa võid lõbutseda ja tunda mõnu enda purju joomisest.
Või lõbutseda naisega, kes pole su abikaasa.
Kuid sa ei tunne sellest rõõmu.
Sa võid olla raskustes ja jamades,
kuid sügaval südames on sul siiski rõõm,
kui sa tunned Jeesust.
Sa saad osa Tema armastusest.
"Minu käsk on see:
armastage üksteist, nagu mina olen armastanud teid!"
Ta võib anda sulle väe armastada oma naist ühel uuel moel.
Või armastada oma meest, lapsi või vanemaid.
Sind on loodud suhte jaoks Jumalaga.
Kui palju kordi oled sa endale öelnud:
"Mu elu on nii tühi."
"Mu elul pole mingit mõtet."
"See on täiesti viljatu."
Kristus aga võib muuta seda.
Sest iga hetk inimese elus on kallis ja oluline Ta jaoks.
Me võime elada kõige täiega!
Igavusel pole enam mingit maad.
Kui tuled Jeesuse juurde,
koged põnevust, mida ei leia kusagilt mujalt.
Tunned sa Kristust sellisel moel?
Kui ei, võid seda täna teha.
Ära minust valesti aru saa.
Ma ei ütle, et kui tuled Jeesuse juurde,
saavad kõik su probleemid automaatselt lahendatud.
Need võivad isegi kasvada.
Usun, et käesoleva põlvkonna jaoks on isegi raske järgida Jeesust.
Kuid Ta elab su südames Püha Vaimu kaudu ja Ta aitab sind.
Küll aga on Ta väga selgelt öelnud,
et peame salgama iseenda - oma isekad ihad ja ego
ning seisma koos Temaga otsekui ristil.
Oled sa seda teinud?
Oled sa valmis seda tegema?
Kui tahad pääseda taevasse, pead seda tegema.
Ja viiendaks ütles Jeesus, et Ta on hea karjane.
"Ma olen see, kes ma olen."
Hea karjane annab oma elu oma lammaste eest.
Lambad ei saa isegi eksisteerida ilma karjaseta.
Nad langeksid hoobilt huntide saagiks.
Nad uitaks ringi
ja oleksid kadunud ilma karjaseta.
Ka meil on paljud lammaste omadused.
Me kipume ka ära eksima.
Lambad on lühinägelikud ja me oleme seda sama.
Üks lambakarjus Ameerikast ütles mulle kord,
et lammas ei näe kaugemale kui vaid 6 m enda ette.
Jeesus tahab tulla me südameisse kui hea karjane.
Ta tahab juhatada, juhtida ja suunata meid.
Ta võib kaitsta meid.
Piibel ütleb: "Me kõik eksisime nagu lambad,
igaüks meist pöördus oma teed."
Hea Karjane läks kadunud lammaste järele,
tuues suure ohvri ristil.
Ta ütles: "Ma annan oma elu oma lammaste eest."
Jeesus ütles, et kui palkad karjase, siis ta ka jälgib su karja,
tehes seda nõnda kui sina lammaste peremehena teeks.
Kuid ohu saabudes laseb ta jalga.
Paljud teist on seda ka kogenud.
Osad te sõbrad jätavad teid maha, kui teatud probleemidesse sattute.
Su nn sõbrad ei ole hädaajal su kõrval.
Su kogemustest alkoholi, uimastite või seksiga ei piisa.
Need ei anna sulle jõudu, kui häda ja raskused sind tabavad.
Kuid hea karjane on alati olemas su jaoks.
Lähis-Idas, kus Jeesus sündis,
pakkus karjane lammastele toitu, kaitset ja turvatunnet.
Kuuendaks.
Jeesus ütles: "Ma olen see, kes ma olen."
"Ma olen ülestõusmine ja elu."
Üks kuulus ajakirja kolumnist
ütles kord, et tal on vähk.
Ta kirjeldas väga värvikalt oma tühjuse ja abituse tundeid.
Kuid siis ta ütles,
et ühel päeval tuli üks ta sõpradest talle külla
ja rääkis talle Jeesuse ülestõusmisest.
Ta oli öelnud ka, et kui Jeesus on mehe südames,
siis isegi, kui ta peaks surema, tõuseb ta üks päev taas surnuist.
Ta ütles: "Esimest korda elus ma teadsin,
mida see tähendab usaldada Jeesust
Surm oli väga ligi ja reaalne mu jaoks,
mistõttu esimest korda elus alistusin ma Kristusele.
Ma tean, et kui suren, saab ka tulema ülestõusmine.
Saan liituma oma sõprade ja armsatega, kes on juba igavikus.
Saan elama Jeesusega igavesti."
Eile kõneles üks noor mees siin laval.
Üks teie tuntud ralliäss.
Ta rääkis surmast ja ülestõusmisest
ning sellest, kui oluline on uskuda Jumalasse.
Sest üks tema lähedasi sõpru rallimaailmas
oli saanud õnnetuses surma.
Ja viimaks.
Jeesus võttis kõik kokku ja ütles: Mina olen tee ja tõde ja elu."
"Ma olen see, kes ma olen."
"Ma olen tee Jumala juurde."
"Ma olen kõige tõe alus ja tuum."
"Mina olen see elu, mida sa vajad."
Sinu surnud südames ja hinges.
See salm oli mu jaoks suureks komistuskiviks.
Peale seda, kui ma Kristuse juurde tulin,
kuulsin Jeesust ütlevat: "Mina olen tõde."
Filosoofid on läbi aastasadade püüdnud leida ülimat tõde,
kuid pole seda kunagi leidnud.
Nad vaidlevad ja arutlevad
ning iga sajandiga tõuseb esile uusi filosoofe.
Kuid Jeesus ütles, et Tema on tõde.
Oli Ta?
Või valetas Ta?
Oli ta hull?
Või on Ta tõesti see, kelle Ta väitis end olevat -
Jumala Poeg.
Kui Ta on see, kelle Ta väidab end olevat,
siis tasub panna tähele, mida Tal on öelda
ja mida Ta ristil tegi.
Ja ka seda, mida Ta tõotab tuleviku elu osas.
Ütlesin kord: "Ta on see, kelle Ta väidab end olevat!"
Ma tegin seda usu kaudu.
Alistusin Talle
ja pühendasin end Talle kogu eluks.
Jeesus ütles:
"Ükski ei saa tulla minu juurde, kui teda ei tõmba Isa."
Ehk siis, sa ei saa tulla Jeesuse juurde mil iganes ise soovid.
Jumala Vaim peab tõmbama sind.
Püha Vaim peab tooma su patutunnetusele.
Ja kui sa siis alistud Jeesusele,
tuleb Püha Vaim ja muudab su elu ning südame.
Kas tahad veeta oma igaviku kõikväelisega, kes ütles "Mina olen"?
Kas Jeesus on su elu Issand?
Oled sa kindel, et Ta on andestanud su patud?
Oled sa kindel, et läheksid surma korral taevasse?
Kui sa pole kindel
ja sul pole täit kindlust selle suhtes,
siis ära lahku siit täna enne, kui oled saanud selle kindluse.
Palun sul peagi teha midagi,
mida oleme näinud sadu inimesi tegemas igal õhtul.
Ühtpidi on see väga lihtne
ja teisalt väga raske.
Palun sul teha midagi avalikult.
Palun sul tulla oma kohalt ja seista siia lava ette.
See on sümboolne akt,
kus ütled nii Jumalale kui kogu maailmale:
"Tahan kuuluda täiega Kristusele!"
Küsid: "Aga miks me peame seda avalikult tegema?"
Iga inimene, kellega Jeesus tegeles ja rääkis
ning keda Ta kutsus - nad kõik tulid avalikult.
Ta ütles: "Kui sa pole valmis tunnistama mind inimeste ees,
ei tunnista ka mind sind Isa ees, kes on taevas."
Peale seda, kui olete kõik tulnud ja siia ette seisnud,
tahan öelda teile midagi,
palvetada koos teiega
ja anda teile kirjandust, mis aitab teid te kristlikul teekonnal.
Osa teist on tulnud siia laeva või rongiga.
Osa on sõitnud maha palju kilomeetreid.
Sa oled tulnud ühe rahutu südamega
ja sa tahad Kristust.
Ära lahku siit,
ükskõik, kui kaugele sul ka poleks vaja minna
või kui ebamugav sul ka poleks.
Kristus läks avalikult ristile
ja jagas oma vere sinu eest.
Nii võid ka sina tulla ja seista avalikult Tema ees
siin ilusal staadionil,
tehes ühe eluaegse pühendumise.
Kui oled siin pere või sõpradega, siis küll nad ootavad su ära.
Me ei pea sind kaua kinni.
Või sa võid koos sõbraga tulla.
Ja kui oled osa mõnest delegatsioonist,
siis küll nad ootavad su ära.
Nii et tõuse ja tule kohe praegu.
Tule, kus iganes sa siin staadionil oled.
Võib-olla sa oled kooriliige.
Võib-olla isegi kirikujuht.
Või sa oled igatpidi väljaspoolt kirikut.
Kes iganes sa oled -
sul on nälg ja igatsus tunda Kristust.
Tõuse siis ja tule.
Me ootame sind.
Tulge kiiresti!
Sealt ülevalt tulek võtab pisut aega, nii et hakka liikuma.
Kõneleja jagab juhiseid rootsi keeles.
Kõneleja jagab juhiseid,
kust saada sel staadioil kristlikku nõu ja juhtnööre.
Kõneleja jagab juhiseid saksa keeles.
Tule kohe ja liitu kõigiga, kes on juba tulnud ja tulemas.
Sa ei pruugi ehk enam kunagi olla nii lähedal Jumalariigile
kui praegu.
On su elus üldse kunagi olnud sellist hetke nagu praegu?
Ma palun, et keegi ei lahkuks siit staadionilt praegu.
See on väga püha hetk.
Tuhanded inimesed seisavad oma elu ristteel.
Jeesus ütles, et on kaks teed.
Üks on lai tee, mis viib hävingusse ja põrgusse
ja teine on kitsas tee, mis viib igavesse ellu.
Kummal teel sa oled?
See on oluline küsimus.
Me teenistus ei ole veel läbi.
Teatud muud asjad ja palve on veel tulemas.
Ühtlasi pole veel paljud inimesed jõudnud otsusele, mida teha?
Teil on veel piisavalt aega, et tulla siia ette.
Tõuse ja tule.
Sul ei pruugi sellist hetke enam tulla.
Jumal võib küll kõnetada sind jälle,
kuid sa ei pruugi kuulda.
Sest Piibel ütleb,
et me oleme võimelised paadutama oma südameid.
Nii et, tule seni, kuni sul on see võimalus.
Täna on päästepäev.
Praegu on just soodus aeg nagu Piibel ütleb.
Kõik siinolijad aga palvetavad.
Paluge kõigi nende eest, kes on langetamas seda otsust
ja nende eest, kes veel kahtlevad, kas tulla või mitte?
Palugem ka nende eest.
On paar-kolm teed,
mida mööda sealt tagantpoolt siia ette jõuda.
Nüüd aga tahan rääkida teiega,
kes te olete siia ette tulnud ja olete veel tulemas.
See on nii oluline, et astud avalikult ette.
Nii et, tulge aga!
Kuid ma tahan öelda midagi teile,
kes te veel tulete ja kes te juba siin olete.
Sa oled tulnud täna Jeesuse juurde lihtsa, lapseliku usuga.
Sa ei peagi mõistma seda kõike.
Mõista nii palju, kui mõistad,
kuid uurides Tema Sõna, avardub su arusaamine veelgi.
Kuid hetkel sa ei pruugi mõista väga palju.
Kõik, mida sa mõistma pead, on see,
et sa oled teinud pattu Jumala vastu ja sa tuled nüüd Jeesuse risti alla,
öeldes: "Issand, ma tahan, et mu elusuund muutuks.
Tahan elada tänasest alates vaid Sulle!"
Ta võtab su vastu.
Ta armastab sind.
Ta näeb sind täna õhtul kui ainsa inimesena kogu maailmas.
Ta ei vaata selle suure rahvamassi peale siin,
vaid Ta näeb sind.
Ta armastab sind
ja Ta tahab andestada sulle.
Seetõttu ava oma elu ja süda Talle just praegu.
Täna õhtust alates on 4 asja, mis on väga olulised.
Esiteks - loe Jumala Sõna ehk Piiblit.
See on su vaimuliku elu toidus.
Kui sa ei ammuta sellest, kuivad sa kokku ja haihtud kui uttu.
Me anname sulle osakese Piiblist juba täna õhtul.
See kätkeb endas nelja evangeeliumit,
mistõttu hakka seda lugema.
Lisaks sellele saad sa ka ühe joonise
oma tänaõhtuse otsuse ja pühendumise kohta.
Lisaks sellele saad veel ühe raamatu, mis on täis erinevaid piiblitunde.
Sa saad ka kirja minult
ning ühe tagasiside kaardi, mille palume sul ära täita.
Mina ei vaja su nime ja aadressi,
kuid see on vajalik kohaliku kogukonna jaoks,
et nad saaks saata sulle rohkem kristlikke materjale.
Sa saad ka väikeste piiblisalmide lipikud,
mida on mõnus tasku pista.
Meil on läinud mitu aastat nende raamatute väljaandmiseks,
et aidata sind nende abil su kristlikus elus.
Nii et, ära lahku siit ilma nendeta.
Kõigil me nõustajatel on sildid rinnas ja nad jagavad sulle neid materjale.
Nemad küsivadki su käest su nime ja aadressi.
Kuid kõige olulisem asi on hakata lugema Piiblit.
Teine asi, mida teha, on palvetada.
Palveta kõige pärast.
Räägi Jumalale kõigest.
Ta kuuleb sind,
sest Ta armastab sind ja tahab sind aidata.
Ja kui palud, siis palu Jeesuse nimel,
öeldes: "Issand, las Sinu tahe sündida selles loos."
Ta teab sust' palju paremini, mida sa tegema peaks.
Kolmandaks - tunnista Jeesusest.
Kuidas sa seda teed?
Läbi armastuse.
Armasta kõiki inimesi.
Anna oma parim,
et armastada inimesi, kes pole sinuealised.
Paljudele vanadele inimestele meeldiks kohtuda noorte inimestega.
Sa võid armastada inimesi,
kelle osas arvasid, et sa ei suuda seda kunagi.
Paljud eritaustadest ja keelterühmadest inimesed
vajavad sõpra.
Ühtlasi aga saad tunnistada ka läbi selle, kui räägid teistele.
Saad jagada teistega sellest, mida täna õhtul tegid.
Räägi neile rongis, bussis, hotellis - kus iganes sa oled.
Helista inimestele
ja ütle, et võtsid Jeesuse oma ellu vastu.
Igakord, kui sellest räägid, saad üha tugevamaks,
esitades samas väljakutse neile, kellele sellest räägid.
Ja veel -
sa võid kutsuda inimesi siia üritusele.
Meil saab olema veel üks teenistus.
Ja neljandaks - mine kirikusse ehk kogudusse,
kus kuulutatakse Kristust.
Ja hakka ka tegutsema Kristuse heaks.
Lisaks koguduses käimisele
liitu ka mõne piibliõppe grupi või palvegrupiga.
Neid on Soomes tuhandeid.
Ja kui sa ei tea ühtegi, alusta ühega omaenda kodus.
Me võiks näha tohutut vaimset ärkamist üle Soome,
kui kodudes tegutseksid tuhanded palvegrupid.
Ma tean ärimehi, kes tulevad enne tööpäeva algust kokku.
Tean tehasetöölisi mitmes paigus maailmas,
kes palvetavad üheskoos enne tööle asumist.
Tean koduperenaisi, kes saavad kokku palveks.
Ka õpilased koolides võivad saada kokku
ja palvetada ning uurida Piiblit koos.
Nüüd aga palun,
et me kõik kummardaks oma pead palveks.
Tahan, et paluksid seda palvet koos minuga, korrates minu järel.
Palu seda valjusti.
Oo Jumal
Ma olen patune
Ma võtan Kristuse vastu
kui oma Issanda ja Päästja
Ma pühendan oma elu Talle
Las Jumala Vaim tulla mu südamesse,
aidates mul elada tõelist kristlikku elu.
Aitäh selle eest, mida teed mu heaks täna õhtul.
Jeesuse nimel,
aamen.